CELEX: 62019CN0299
Language: et
Date: 2019-04-11 00:00:00
Title: kohtuasi C-299/19: Eelotsusetaotlus, mille on esitanud Tribunale ordinario di Torino (Itaalia) 11. aprillil 2019 — Techbau SpA versus Azienda Sanitaria Locale AL

24.6.2019   
            
            
               ET
            
            
               Euroopa Liidu Teataja
            
            
               C 213/16
            
         
      Eelotsusetaotlus, mille on esitanud Tribunale ordinario di Torino (Itaalia) 11. aprillil 2019 — Techbau SpA versus Azienda Sanitaria Locale AL
      (kohtuasi C-299/19)
      (2019/C 213/15)
      Kohtumenetluse keel: itaalia
      
         Eelotsusetaotluse esitanud kohus
      
      Tribunale ordinario di Torino
      
         Põhikohtuasja pooled
      
      
         Hageja: Techbau SpA
      
         Kostja: Azienda Sanitaria Locale AL
      
         Eelotsuse küsimus
      
      Kas sellised liikmesriigi õigusnormid nagu 9. oktoobri 2002. aasta seadusandliku dekreedi nr 231 artikli 2 lõike 1 punkt a, millega jäetakse „äritehingu“ — mille all mõeldakse lepinguid, mille „tulemuseks on valdavalt või ainult kaupade tarnimine või teenuste osutamine tasu eest“ — mõiste alt ning seega dekreedi kohaldamisalast välja ehitustööde hankelepingud, olenemata sellest, kas need on avalik-õiguslikud või eraõiguslikud, täpsemalt direktiivi 93/37/EMÜ (1) mõttes ehitustööde riigihankelepingud, on direktiivi 2000/35/EÜ (2) artikli 2 punktiga 1 vastuolus?
      
         (1)  Nõukogu 14. juuni 1993. aasta direktiiv 93/37/EMÜ, millega kooskõlastatakse riiklike ehitustöölepingute sõlmimise kord (EÜT 1993, L 199, lk 54; ELT eriväljaanne 06/02, lk 163).
      
         (2)  Euroopa Parlamendi ja nõukogu 29. juuni 2000. aasta direktiiv 2000/35/EÜ hilinenud maksmisega võitlemise kohta äritehingute puhul (EÜT 2000, L 200, lk 35; ELT eriväljaanne 17/01, lk 226).